
                                         CONSILIUL JUDEŢEAN               
HOTĂRÂRE
pentru modificarea Hotărârii Consiliului Județean Bistrița-Năsăud nr. 159/2016 privind aprobarea indicatorilor şi a documentaţiei tehnico-economice pentru obiectivul "Instalare lift exterior" - sediul Consiliului Județean Bistrița-Năsăud
Consiliul Judeţean Bistriţa-Năsăud, întrunit în şedinţă ordinară în data de 29.05.2018, în prezența a 31 consilieri judeţeni;
Având în vedere:
- Expunerea de motive nr.10657/23,05.2018 a Vicepreşedintelui Consiliului Judeţean Bistriţa-Năsăud; 

- raportul comun nr.V/10659/23.05.2018 al Direcţiei tehnice, investiţii, lucrări publice şi Direcţiei economice din cadrul Consiliului Judeţean Bistriţa-Năsăud; 
- adresa de la S.C. MS ARCHITECTURE AND DESIGN STUDIO S.R.L., înregistrată la Consiliul Judeţean Bistriţa-Năsăud cu nr.V/9236/08.05.2018, prin care înaintează documentația tehnico-economică actualizată;
- prevederile Hotărârii Consiliului Județean Bistrița-Năsăud nr. 159/2016 privind aprobarea indicatorilor şi a documentaţiei tehnico-economice pentru obiectivul ”Instalare lift exterior” - sediul Consiliului Județean Bistrița-Năsăud;

- prevederile art. 44 alin. (1) şi art. 45 din Legea nr. 273/2006 privind finanţele publice locale, cu modificările şi completările ulterioare;

- prevederile art. 5 alin. (1), lit. c), alin.(3) din Hotărârea Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;
- prevederile Legii nr.10/1995 privind calitatea în construcţii, republicată, cu modificările şi completările ulterioare;
- prevederile capitolului 5102 – Autorități publice și acțiuni externe, subcapitol 71.01.01 - Construcții, poziția 2.1.1.1. din Anexa nr.8 la Hotărârea Consiliului Județean Bistrița-Năsăud nr.14/15.02.2018 privind aprobarea bugetului de venituri și cheltuieli al  județului Bistrița-Năsăud pe anul 2018 și a estimărilor pe anii 2019-2020;

- avizul nr.15/22.05.2018, emis de Consiliului Tehnico-Economic (CTE) constituit la nivelul Consiliului Judeţean Bistriţa-Năsăud, privind revizuirea documentației tehnico-economice pentru obiectivul “Amenajare spațiu verde și instalare lift exterior” - sediul Consiliului judeţean Bistriţa-Năsăud;    

      - raportul nr.IBa/10897 din 29.05.2018 al Comisiei economice;
· raportul nr.IBa/10899 din 29.05.2018 al Comisiei de urbanism.

În temeiul art.91 alin.(1) lit.b), alin.(3) lit.f), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
 Art.I Hotărârea Consiliului Județean Bistrița-Năsăud nr.159/2016 privind aprobarea indicatorilor şi a documentaţiei tehnico-economice pentru obiectivul "Instalare lift exterior" - sediul Consiliului Județean Bistrița-Năsăud, se modifică după cum urmează:

Art.2 se modifică și va avea următorul cuprins:

,,Se aprobă actualizarea indicatorilor tehnico-economici aferenți obiectivului, aprobați prin Hotărârea Consiliului Județean Bistrița-Năsăud nr. 159/2016, conform anexei nr. 2 care face parte din prezenta hotărâre”.   
 Art.II Anexa nr. 2 la Hotărârea Consiliului Județean Bistrița-Năsăud nr. 159/2016 se înlocuiește cu anexa nr. 2 la prezenta hotărâre.                                                                                         

Art.III Prezenta hotărâre a fost adoptată cu un număr de 31 voturi ”pentru”.
Art.IV Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice – Serviciul tehnic, investiţii și Direcția economică din cadrul Consiliului Judeţean Bistriţa-Năsăud.
Art.V Prezenta hotărâre se comunică de către Serviciul administraţie şi relaţii publice cu:
· Direcţia tehnică investiţii, lucrări publice - Serviciul tehnic, investiţii;
· Direcția economică;
· S.C. MS ARCHITECTURE AND DESIGN STUDIO S.R.L. Cluj-Napoca;
· Instituţia Prefectului - judeţul Bistriţa-Năsăud.
        PREŞEDINTE



       Contrasemnează:

         EMIL RADU MOLDOVAN                     SECRETARUL JUDEŢULUI

